Diari Oficial de la Generalitat Valenciana


Sumari del DOGV 6455, del 08-02-2011 (2011/1103)

Informació pública de l'alternativa tècnica del Programa d'Actuació Integrada de l'Àrea de Repartiment el Riu del sòl urbanitzable del Pla General de Barxeta.
--------------------------------------------------------------------------------------------------------------------------------------------------------------

### Dades del document

Número de DOGV
:   6455

Data del DOGV
:   08-02-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/1103


Data del document
:   14-01-2011

Organisme emissor
:   Promociones Belenguer Solanes, SL

Tipus de document
:   Anunci

Descriptors 

:   * Barxeta
    * empresa privada
    * pla d'urbanisme

Informació pública de l'alternativa tècnica del Programa d'Actuació Integrada de l'Àrea de Repartiment el Riu del sòl urbanitzable del Pla General de Barxeta. [2011/1103]  
En compliment de l'article 134 de la Llei 16/2005, de 30 de desembre, de la Generalitat, Urbanística Valenciana (LUV), en relació amb l'article 292 del Reglament d'Ordenació i Gestió Territorial i Urbanística (ROGTU), per iniciat el procediment de concurs per al desplegament i execució del Programa d'Actuació Integrada de l'Àrea de Repartiment el Riu de Barxeta, segons el Pla General de Barxeta, tot d'acord amb les bases generals de caràcter supletori per a l'adjudicació de programes d'actuació integrada aprovades per Decret 67/2006, de 19 de maig, del Consell, pel qual s'aprova el ROGTU i, en especial, d'acord amb les bases particulars aprovades pel Ple municipal en sessió de data del 18 d'octubre de 2010.  
Per la mercantil Promociones Berenguer Solanes, SL, amb CIF B-96570262, amb domicili a Barxeta (València), al carrer Nou, número 1, en compliment de l'article 134.4 de la LUV, ha iniciat la informació pública de la seua proposta de programa per al desplegament i execució del Programa d'Actuació Integrada de l'Àrea de Repartiment el Riu, havent remés els avisos previs i protocol·litzant els documents de l'alternativa tècnica.  
L'alternativa amb els seus documents es trobaran protocol·litzats des del dia 29 de gener de 2011 en la notaria de Joaquín Casanova Ramis, sítia a Xàtiva, carrer de Carlos Sarthou, 4, entresòl. Així mateix, des del mateix dia consta un exemplar depositat en l'Ajuntament de Barxeta a la plaça de l'Alcalde Josep Lorente, 1, podent disposar de la informació en la direcció d'internet .  
Durant el termini d'un mes, a comptar de la publicació de l'anunci en el Diari Oficial de la Comunitat Valenciana, segons l'article 293 i relacionats del ROGTU, s'oferix la informació pública perquè qualsevol interessat puga comparéixer i consultar la documentació, fins i tot obtenint còpies, tot això en horaris d'atenció al públic, podent presentar al·legacions bé en la notaria, pels matins entre les 10.00 i les 13.00 hores o a través del Registre d'Entrada de l'Ajuntament de Barxeta en horari administratiu.  
El present anunci es publica també als efectes de donar publicitat als titulars no identificats, als titulars sense domicili conegut o per a aquells les dades dels quals en els registres i arxius públics no es troben correctament identificades. Això en compliment de l'article 296 del ROGTU i article 59.4 de la Llei 30/1992 reguladora del procediment administratiu comú.  
Barxeta, 14 de gener de 2011.- L'administrador únic: José Berenguer Guerola.